2021. gada 10. augustā Rīkojums Nr. 536

Rīgā (prot. Nr. 55 3. §)

**Par finansējuma piešķiršanu nodibinājumam "Rubeņa fonds" piemiņas sienas izveidei**

1. Lai popularizētu vēsturiskos notikumus, kas saistīti ar nacionālās pretošanās kustību, un godinātu nacionālās pretošanās kustības dalībnieku piemiņu, Aizsardzības ministrijai, pamatojoties uz likuma "Par valsts budžetu 2021. gadam" 30. pantu, piešķirt no budžeta programmas 30.00.00 "Valsts aizsardzības politikas realizācija" nodibinājumam "Rubeņa fonds" finansējumu  5000 *euro* apmērā piemiņas sienas izveidei nacionālās pretošanās kustības piemiņas vietā Kabiles pagastā, Kuldīgas novadā (kadastra Nr. 62580010010).

2. Aizsardzības ministrijai sagatavot un noslēgt vienošanos ar nodibinājumu "Rubeņa fonds", paredzot līdzekļu izlietojuma kontroli un nosakot, ka nodibinājums "Rubeņa fonds" ir atbildīgs par grāmatvedības datu pareizību un finanšu līdzekļu izlietojumu atbilstoši plānotajam, kā arī piemiņas vietas Kuldīgas novadā, Kabiles pagastā, uzturēšanu.

Ministru prezidents A. K. Kariņš

Ministru prezidenta biedra,

aizsardzības ministra vietā –

iekšlietu ministre M. Golubeva